ทองคำปิดพุ่ง 16.2 ดอลลาร์
สัญญาทองคำตลาดนิวยอร์กปิดพุ่งขึ้นนักลงทุนเข้าซื้อทองคำเพื่อหลีกเลี่ยงความเสี่ยง
25 ต.ค. 2554

สัญญาทองคำตลาดนิวยอร์กปิดพุ่งขึ้นนักลงทุนเข้าซื้อทองคำเพื่อหลีกเลี่ยงความเสี่ยง
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 16.2 ดอลลาร์ หรือ 1% ปิดที่ 1,652.3 ดอลลาร์/ออนซ์ หลังจากเคลื่อนตัวในช่วง 1,636.60-1,663.30 ดอลลาร์/ออนซ์
นักลงทุนมีท่าทีระมัดระวังการซื้อขายและได้แสดงความวิตกกังวลเกี่ยวความพยายามของผู้นำยุโรปในหาทางแก้ปัญหาหนี้สาธารณะ หลังจากที่ประชุมยังไม่สามารถตกลงกันได้ในการประชุมเมื่อวันอาทิตย์ที่ผ่านมา แต่จะเลื่อนกันตัดสินใจในเรื่องดังกล่าวออกไปเป็นวันพุธนี้
นอกจากนี้ สัญญทองคำยังได้แรงหนุนจากข้อมูลเศรษฐกิจที่แข็งแกร่งของจีน โดยเอชเอสบีซีรายงานว่า ดัชนีผู้จัดการฝ่ายจัดซื้อ (PMI) ในภาคการผลิตของจีนขยายตัวขึ้นสู่ระดับ 51.1 จุดในเดือนต.ค. จากเดือนก.ย.ที่ระดับ 49.9 จุด
ทั้งนี้ นักลงทุนมีมุมมองที่เป็นบวกว่า การขยายตัวของเศรษฐกิจจีนจะช่วยหนุนราคาสินค้าโภคภัณฑ์ทุกประเภทให้สูงขึ้น ซึ่งรวมถึงราคาทองคำด้วย